Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 980

4. Gépelemek-géptan VIZSGASZINTEK TÉMÁK Középszint Emelt szint 4.1 Kötőgépelemek, kötések Válassza meg és ábrázolja a különféle szegecskötési megoldásokat Ismertesse a hegesztett, forrasztott, ragasztott kötések kialakítását. Ábrázolja és jellemezze a csavarmenet modelljét, a különféle szabványos orsó- és anyameneteket. Mutassa be a különféle csavarbiztosítási eljárásokat. Ismertesse az ékkötések jellemzőit, alkalmazásuk korlátait. Ismertesse a reteszkötés elemeit terhelő erők irányát és nagyságát. Ismertesse a bordástengely kötések jellemzőit, alkalmazásukat. Végezze el hegesztett, forrasztott, ragasztott kötés szilárdsági ellenőrzését, méretezését. Határozza meg zsugorkötésnél a szükséges túlfedés értékét, a kialakítandó hőmérsékletkülönbséget, a felsajtolás erőszükségletét. Ismertesse a zsugorkötési eljárás technológiáját. Méretezze szilárdsági szempontból adott rendeltetésű és elrendezésű menetes szerkezetek elemeit (orsó, anya). Ismertesse a reteszkötéseknél biztosítandó illesztés jellegét. Ismertesse az axiális helyzetbiztosító elemeket. Ismertesse a csapszeg- és szegkötések illesztési előírásait. 4.2 Rugók és lengéscsillapítók Ismertesse a rugók feladatát. Jellemezze és vázolja fel a jellegzetes rugótípusokat. Ismertesse az adott feladatnak legjobban megfelelő rugó kiválasztásának elvét. Ismertesse a lengéscsillapítók feladatát, szerkezeti részeit és működésének elvét. Jellemezze karakterisztikájuk alapján az egyes rugókat. Végezze el adott terhelés és a megengedett legnagyobb deformáció mértéke alapján a laprugó szilárdsági méretezését. Mutassa be a csillapítatlan rezgések káros következményeit és a rezgés, illetve a lengéscsillapítás lényegét. 4.3 Csövek, csőszerelvények Vázlattal mutassa be a különböző anyagú és rendeltetésű csővezetékeknél alkalmazott csőkötési megoldásokat. Ismertesse a csőkiegyenlítő, alátámasztó és felfüggesztő szerkezetek kialakítását, a velük szemben támasztott követelményeket. Mutassa be a közeg áramlását szabályozó, szerelvények (csapok, szelepek, tolózárak) szerkezetét, működését. Ismertesse a különböző halmazállapotú és hőmérsékletű, vegyi hatású és nyomású anyagok szállítására alkalmas csővezeték anyagának kiválasztási elveit. Mutassa be a különböző anyagú és rendeltetésű csővezetékeknél alkalmazott tömítő- és hőszigetelő anyagokat, ismertesse kiválasztásuk elveit. Jellemezze a közeg áramlását szabályozó, szerelvényekkel elérhető szabályozhatóság mértékét (csapok, szelepek, tolózárak). Ismertesse a tömítések funkcióját, a nyugvó- és mozgó alkatrészek tömítéseinek típusait, jellemzőit, alkalmazásukat. 4.4 Tengelyek, csapágyazások Határozza meg szilárdsági számításokkal a tengely egyes keresztmetszeteinek méretét. Ismertesse a siklócsapágyak jellegzetes szerkezeti kialakításait. Ismertesse a siklócsapágyak kenési rendszereit, a tömítési és porvédelmi megoldásokat. Mutassa be vázlatokkal és ismertesse a különböző irányú terhelések felvételére alkalmas gördülőcsapágy szerkezeteket. Válassza ki a célnak megfelelő csapágyat katalógusból. Mutassa be a tengely rendeltetésének és igénybevételének ismeretében a célnak leginkább megfelelő anyag, alak és keresztmetszet megválasztását. Ismertesse a tengely és a csapágyazás kapcsolatának kiválasztási elvét. Ismertesse a tengely terhelésének, üzemi viszonyainak ismeretében az alkalmazható csapágy típusának megválasztási elveit. Vázlatokkal mutassa be és ismertesse az érintkező felületeken kívánatos teherbíró olajfilm kialakulásának feltételeit és folyamatát. 2009/56. szám Ismertesse a leggyakoribb csapágy beépítési és rögzítési megoldásokat. Mutassa be a gördülőcsapágyak kenési, tömítési és porvédelmi megoldásait. Sorolja fel a megfelelő csapágy kiválasztásához felveendő jellemzőket. Ismertesse a csapágy beépítési és rögzítési megoldásokból az adott esetre leginkább megfelelő típus kiválasztásának elvét. 4.5 Tengelykapcsolók Ismertesse az alábbi tengelykapcsoló csoportokból egy-egy típusnak a működését: merev tengelykapcsolók rugalmas tengelykapcsolók, kiegyenlítő tengelykapcsolók, súrlódó tengelykapcsolók önműködő tengelykapcsolók Ismertesse az összekötendő tengelyek viszonylagos helyzetének, a kialakítandó kapcsolat jellegének és az átviendő nyomaték nagyságának függvényében a célnak leginkább megfelelő tengelykapcsoló-szerkezet kiválasztását. Készítsen elvi vázlatot az egyes tengelykapcsoló csoportokból, egy-egy kiválasztott tengelykapcsolóról. Válassza ki a nyomatékátvitelkor igénybevett szerkezeti elemeket. 4.6 Fékek Ismertesse a fékek fő szerkezeti kialakításait (pofás fékek, szalagfékek, tárcsafék, kúpos fék, villamos fékek), megoldásait. Mutassa be vázlatokkal és ismertesse a fékezésben közvetlenül résztvevő elemeket (fékdob, fékpofa, fékszalag, sík-, illetve kúpos tárcsa, fékkarok stb.). Elemezze az adott szerkezetű fékberendezésen a mozgó tömegek fékezésekor végbemenő energiaátalakulás folyamatát. Mutassa be vázlatokkal és ismertesse a fékek rendeltetését (rögzítőfék, üzemi fék, süllyesztő fék, vészfék). Ismertesse a fékek működtetésének megoldásait (mechanikus, hidraulikus, pneumatikus és elektromágneses). Számítsa ki a fékezés erő-, illetve nyomatékszükségletét. 4.7 Nyomatékátszármaztató hajtások, súrlódó- és kényszerhajtások Ismertesse a különböző súrlódásos és kényszerkapcsolatú hajtások nyomaték átszármaztató elemeinek anyagát, igénybevételét, méretezési elvét, az áttételt befolyásoló geometriai jellemzőit. Mutassa be vázlatokkal és ismertesse a dörzshajtások jellemző elrendezéseit, alkalmazási területeit. Számítsa ki dörzskerékhajtásnál a csúszásmentes nyomatékátvitelhez szükséges minimális összeszorító erő nagyságát. Ismertesse az ékszíjhajtás szerkezeti kialakítását és mutassa be működését. Vázlatokkal mutassa be az ékszíjak típusait és az ékszíjtárcsák kialakítását. Méretezzen táblázatok és diagramok felhasználásával ékszíjhajtást. Ismertesse a lánchajtások jellemzőit, alkalmazási területeit. Mutassa be a különféle lánc és lánckerék kialakításokat. Mutassa be a lánchajtások elrendezéseit, gépelemeit, a lánc kiválasztásának módját. Ismertesse a fogaskerekek kapcsolódásának feltételeit. Mutassa be vázlaton az evolvens fogazat fő jellemzőit. Ismertesse az összekötendő tengelyek viszonylagos helyzete, a megvalósítandó áttétel, az átviendő nyomaték és az üzemi viszonyok ismeretében a célnak leginkább megfelelő hajtástípus kiválasztásának főbb szempontjait. Számítsa ki laposszíj hajtásnál a szíj szükséges hosszúságát és keresztmetszeti méreteit. Ismertesse az üzemszerű szíjcsúszás (slip) hatását, befolyásolását és a szíjfeszítő alkalmazásának szükségességét. Ellenőrizze a láncokat húzó igénybevételre. Ismertesse a fogasszíj hajtások jellemzőit, alkalmazási területeit, a hajtás katalógusból való kiválasztásának módját. Ismertesse hengeres egyenes- és ferdefogazatú, valamint kúpkerék hajtásnál a kompenzált fogazás jellemzőit és célját. Számítsa ki a hengeres fogaskerékpár geometriai méreteit kompenzált fogazat esetén. 2009/56. szám Ismertesse hengeres egyenes- és ferdefogazatú, valamint kúpkerék hajtásnál az elemi fogazás jellemzőit. Vázlaton mutassa be egy jellegzetes csigahajtás szerkezetét. 4.8 Hajtóművek Ismertesse a hajtóművek funkcióit, csoportosításukat. Mutassa be egy jellegzetes hajtómű típus működését. Sorolja fel a hajtóművek adott feladatra való kiválasztásának szempontjait. Mutassa be a jellegzetes hajtómű típusok szerkezeti felépítését, működését, a teljesítmény-nyomaték és fordulatszám átvitel törvényszerűségeit.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes